Робин Уильямс

Робин Маклорин Уильямс (, 1951 оны долдугаар сарын 21, Иллиной, Чикаго — 2014 оны наймдугаар сарын 11, Калифорни, Тибурон) — Америкийн жүжигчин, зохиолч, продюсер байв. Тэрээр Сан-Франциско болон Лос-Анжелес хотоос 1970-аад дунд үед хошин урлагийн стенд-ап комеди төрлөөр урлагийн гараагаа эхэлж, «Морк, Минди хоёр» (1978—82) инээдмийн цувралаас дэлгэцнээ танигдах болжээ. «Попай» (1980) инээдмийн мюзикл түүний тоглосон анхны бүрэн хэмжээний кино ба «Өглөөний мэнд, Вьетнам» (1987), «Кадиллактай хүн» (1990), «Сэхээрэл» (1990), «Ахмад дэгээ» (1991), «Хатагтай Даутфайр» (1993), «Жуманжи» (1995), «Ухаалаг Уилл Хантинг» (1997) зэрэг инээдээр утга уянга хайрласан олон бүтээлд чадварлаг тоглож, «Ухаалаг Уилл Хантинг» кинонд бүтээсэн сэтгэл судлаач Шон Магуайрын туслах дүрээр «Оскарыг» гардсан түүхтэй. Охин Зельда Уильямс жүжигчин.

Уильямс 2014 оны наймдугаар сарын 11-нд сэтгэл гутралын байдлаасаа шалтгаалан амиа егүүтгэжээ.http://www.hollywoodreporter.com/news/robin-williams-autopsy-confirms-death-746194

 Амьдрал 
Робин Маклорин Уильямс нь 1951 онд Иллиной мужийн Чикаго хотын Гэгээн Люкийн эмнэлэгт төржээ. Түүний аав Роберт Фицжеральд Уильямс нь Фордын Lincoln Motor компанид ахлах гүйцэтгэх захирал хийдэг байв. Харин түүний ээж Лори МакЛорин нь Миссиссипи мужийн Жэксон хотын загвар өмсөгч байсан бөгөөд өвөг эцэг Ансельм Ж.МакЛорин нь Миссиссипи мужийн амбан захирагч ба сенат, Ардчилсан намын гишүүн байв. Робин Уильямс эх нэгтэй, эцэг нэгтэй хоёр ахтай юм. Уильямс нь Лэйк Форест хотын Гортон улсын бага сургууль, Дийр Пат дунд сургуульд сурч байжээ.  

1973 онд Жульярдын театрын сургуульд элсэн суралцаж, 1976 онд төгсөөд шөнийн клубүүдээр ганцаарчилсан тоглолт хийдэг байжээ. 

1974 оноос ​​телевизийн олон ангит "Жаргалтай өдрүүд" кинонд дүр бүтээх болсон байна. 

 Цахим холбоос 

 Цахим хуудас



 Лавлах холбоос 

Ангилал:АНУ-ын кино жүжигчин
Ангилал:Оскарын шагналтан
Ангилал:Алтан бөмбөрцөг шагналтан
Ангилал:Грэммийн шагналтан
Ангилал:SАG-Award шагналтан
Ангилал:Уолт Дисней компани
Ангилал:Инээдмийн жүжигчин
Ангилал:Чикагогийн хүн
Ангилал:Америкчууд
Ангилал:1951 онд төрсөн
Ангилал:2014 онд өнгөрсөн